Aihe: Pirkanmaan vaalipiiriyhdistyksen perustaminen
Home / Blog / Pirkanmaan vaalipiiriyhdistyksen perustaminen
aktiivinen 6 päivää, 7 tuntia sitten
Pirkanmaan vaalipiiriyhdistyksen perustaminen
Etusivu › Foorumit › Arkisto › Länsi-Suomi › Pirkanmaan vaalipiiriyhdistyksen perustaminen
Tämä aihe sisältää 6 vastaukset, 5 kirjoittajaa, ja siihen kirjoitti viimeksi HarriKivisto 8 vuotta, 5 kuukautta sitten.
Piraattipuolueen Pirkanmaan piiriyhdistys, tuttavallisemmin Pirkanmaan piraatit, perustetaan keskiviikkona 2.12. klo 18-20. Paikkana on Tampereen kaupunginkirjasto Metson (Pirkankatu 2, 33101 Tampere) luentosali 2 (yläkerrassa).
Tila on varattu kahdeksi tunniksi, eiköhän se riitä.
Byrokratiassa itsessään ei pitäisi olla mitään kovin ihmeellistä. Tulevaisuudessakin piiriyhdistyksen kannattaa pitää byrokratia minimissään ja keskittyä käytännön toimintaan. Toki hallituksesta tulee oman näköisensä ja se itse päättää miten haluaa asioita hoitaa.
Näkisin mielelläni paljon porukkaa paikalla. Jos et ole vielä päässyt osallistumaan paikallistoimintaan, tämä on tilaisuutesi.
Olen itse valmis toimimaan piiriyhdistyksessä luottamustehtävässä, mikäli tarvetta on. Mikäli ilmankin pärjätään, keskitän mieluummin resurssini muualle. Puolueen kannaltahan on aina parempi että tehtävät jakautuvat mahdollisimman monelle.
3.11.2009, 11.58
Ellei ihmeitä satu niin paikalle ollaan tulossa.
4.11.2009, 13.16
Läsnä.
4.11.2009, 14.15
4.11.2009, 15.55
Voin ottaa vaikka tilintarkastajan nakin. Olenhan sentään ulkopuolinen.
9.11.2009, 20.01
Jaahas, kokous onkin illalla. Heitetäänpäs tämä ylös muistutukseksi.
Pistin alustavat säännöt ja esityslistan wikiin jos joku haluaisi vilkaista ennen kokousta.
2.12.2009, 12.05
Lehdistötiedote, vapaa julkaistavaksi heti
Ryhmä piraatteja perusti 2.12. Tampereella Piraattipuolueen Pirkanmaan piiriyhdistyksen. Pirkanmaan Piraatit ovat viides Piraattipuolueen paikallisjärjestö Helsingin, Uudenmaan, Keski-Suomen ja Varsinais-Suomen jälkeen.
Piraattipuolue hyväksyttiin elokuussa puoluerekisteriin ja puolue aikoo osallistua vuoden 2011 eduskuntavaaleihin. Puolue ajaa erityisesti tekijänoikeus- ja patenttijärjestelmien korjaamista, sananvapauden ja yksityisyyden suojan turvaamista sekä edistyksellisempää tietoyhteiskuntapolitiikkaa. Piiriyhdistys mahdollistaa ehdokasasettelun Pirkanmaalla.
– Ehdokaslistan tulee olla monipuolinen ja paikallistoiminnan helposti lähestyttävää, toteaa Pirkanmaan Piraattien tuore puheenjohtaja, tamperelainen järjestelmäasiantuntija Esa Ollitervo.
– Pirkanmaalla on selvästi kysyntää Piraattipuolueen uusille ajatusmalleille tekijänoikeuksista sekä ylipäänsä tekijän asemasta. Monenlaisten kulttuuriperinteiden vaaliminen edellyttää ennakkoluulotonta asennoitumista tietoyhteiskunnan tarjoamiin mahdollisuuksiin, sanoo varapuheenjohtaja Kyuu Eturautti, joka toimii mm. Pispalan Sottiisin päätoimikunnassa.
Lisätietoja: Piraattipuolueen Pirkanmaan piiriyhdistys (Pirkanmaan Piraatit)
puheenjohtaja Esa Ollitervo
email esa.ollitervo[miuku]piraattipuolue.fi
puh 0456534834
varapuheenjohtaja Kyuu Eturautti
email kyuu.eturautti[mauku]piraattipuolue.fi
puh 0505950047
3.12.2009, 7.58